## Program ispita o stručnoj osposobljenosti za zanimanje keramičar

### NN 34/2012 (21.3.2012.), Program ispita o stručnoj osposobljenosti za zanimanje keramičar

MINISTARSTVO PODUZETNIŠTVA I OBRTA

835

Na temelju članka 49. stavka 1. Zakona o obrtu (»Narodne novine« 77/93, 90/96, 102/98, 64/01, 49/03 – pročišćeni tekst, 68/07 i 79/07), ministar poduzetništva i obrta, na prijedlog Hrvatske obrtničke komore, donosi

PROGRAM

ISPITA O STRUČNOJ OSPOSOBLJENOSTI ZA ZANIMANJE KERAMIČAR

I.

Ispit o stručnoj osposobljenosti sastoji se od zajedničkog dijela, koji obuhvaća potrebita znanja nužna za bavljenje obrtom i poduzetništvom te posebnog dijela koji se odnosi na svako zanimanje.

II.

Na zajedničkom dijelu ispita, ispitna pitanja postavljaju se iz sljedećih ispitnih područja:

– gospodarstvo,

– pravni propisi.

III.

Područje gospodarstva obuhvaća sljedeće programske cjeline:

1. Vođenje poslovanja

|  |  |
| --- | --- |
| Organizacija poslovanja | od ideje do poslovnog plana (obrt, trgovačko društvo) |
| Poslovni plan kao poduzetničko oruđe | sredstva za nabavu dugotrajne imovine, obrtna sredstva i investicije |
| Komuniciranje s djelatnicima i strankama | značenje komuniciranja, vrste komunikacija, etika poslovnog komuniciranja |
| Metode rukovođenja | stilovi i metode rukovođenja, tehnike motiviranja, tehnike rješavanja konflikata |
| Uloga računala u poslovanju | osnovna informatička znanja, uloga računala u poslovanju obrta |

2. Osnove marketinga

|  |  |
| --- | --- |
| Značenje prodaje | novi trendovi na području marketinga, metode prodaje i komunikacije |
| Tržište | tržišna strategija, poznavanje konkurencije, istraživanje tržišta |
| Troškovi i kalkulacije | vrste troškova, kalkulacija cijene proizvoda i usluga, pokazatelji poslovanja |

3. Financijsko-ekonomsko područje

|  |  |
| --- | --- |
| Porezi | porezni sustav, vrste poreza, porezno zakonodavstvo |
| Carine | pojam carina, uvozne i izvozne carine, carinski postupak, carinski nadzor |
| Vođenje poslovnih knjiga  Platni promet | načini plaćanja, načini osiguranja naplate i potraživanja |

IV.

Područje pravnih propisa obuhvaća sljedeće programske cjeline:

|  |  |
| --- | --- |
| Ustrojstvo državne vlasti | državna uprava, lokalna samouprava i uprava |
| Gospodarsko pravo | ugovori i zastupanje |
| Zakon o obrtu i zakonski uvjeti za obavljanje obrta | pojam obrta i obrtnika, uvjeti za obavljanje, vrste obrta, upis obrta u obrtni registar, poslovanje i prestanak obrta, trgovačka društva i obavljanje obrta |
| Organiziranost obrta | komorski sustav |
| Zakon o radu | osnovni propisi o: zasnivanju i prestanku radnog odnosa, radnom vremenu radnika, odmorima i dopustima, obrazovanju i osposobljavanju za rad, plaći radnika, zdravstvenom i mirovinskom osiguranju |
| Zapošljavanje | poslodavac, radnik, osnovni elementi ugovora o radu, zabrana diskriminacije |
| Pravni subjekti, pravna i poslovna sposobnost | fizičke i pravne osobe |
| Trgovačka društva | trgovac pojedinac, društva osoba i društva kapitala  stečajni postupak, likvidacija i ovršni postupak |
| Nasljedno pravo | nasljeđivanje i zakonski (nasljedni) redovi, oporuka i nužni dio |
| Zemljišne knjige, posjed i vlasništvo | važnost zemljišnih knjiga u pravnom prometu, zemljišne knjige – javne isprave, od čega se sastoje zemljišne knjige, što je zbirka isprava |
| Zaštita na radu | zaštita na radu, zaštita od požara i zdravstvena zaštita |
| Zaštita okoliša | etika i pravo okoliša  pravno uređenje zaštite okoliša u Hrvatskoj  suvremene tehnologije zaštite okoliša |

V.

Okvirni sadržaji programskih cjelina, navedeni u poglavljima III. i IV., osnova su za oblikovanje ispitnih pitanja na ispitima o stručnoj osposobljenosti.

VI.

Cilj posebnog dijela ispita je provjera stečenih stručnih kompetencija za zanimanje keramičar:

a) teorijskih i praktičnih znanja potrebnih za obavljanje posla

b) poznavanja propisa iz područja graditeljstva koji se odnose na zanimanje keramičar

c) poznavanja vrste i karakteristike materijala koji se koriste u zanimanju

d) znanja i manualnih vještina potrebnih za izvedbu osnovnih poslova i za pripomoć kod izvedbe složenih poslova unutar zanimanja

e) znanja i vještina potrebnih za održavanje pribora, alata, osnovnih strojeva i uređaja koji se koriste u zanimanju

f) znanja potrebnih za mjerenje površine te za proračun potrebnih količina potrošnog materijala, pribora te procjenu vremena za svaku pojedinu fazu rada

g) nužnih temeljnih i socijalnih kompetencija:

– sposobnosti sudjelovanja u jednostavnoj usmenoj i pismenoj komunikaciji

– posjedovanja osnovnih matematičkih znanja potrebnih za razumijevanje zakonitosti u prirodi i društvu te osposobljenosti za primjenu znanja u struci

– posjedovanja vještina samostalnog računanja, crtanja i mjerenja prema uputama, kao i preciznosti u radu

– sposobnosti preuzimanja odgovornosti za svoj zadatak kako bi ostvario zadane ciljeve.

VII.

Posebni dio ispita sastoji se od:

– praktičnog i

– stručno-teorijskog dijela.

VIII.

Praktični dio ispita obuhvaća provjeru usvojenih vještina i umijeća.

Praktični dio ispita obuhvaća:

■ zaštitu na radu i poštivanje ekoloških zahtjeva;

■ poznavanje alata i pribora;

■ poznavanje keramičarskih proizvoda

■ poznavanje pripremnih radova na pločicama

■ poznavanje postupka rezanja, bušenja i brušenja pločica

■ poznavanje postupka pripremnih radova prije samog oblaganja

■ pripremanje podloge i materijala

■ poznavanje načina oblaganja površina

■ poznavanje sortiranja i odlaganja građevinskog otpada.

Praktični dio ispita se izvodi u obliku uratka/radne probe.

Uradak/radna proba je praktični dio zadatka koji ima za cilj provjeriti vještine i pripadajuća znanja iz područja tehnologije zanimanja.

|  |  |
| --- | --- |
| Vrsta uratka/radne probe | Opis uratka/radne probe |
| Priprema raznih keramičkih materijala (morta, ljepila, mase za brtvljenje) | Pripremiti odgovarajući sastav morta ili ljepila, odrediti pravilan omjer komponenata i način miješanja – te upotrebljavati odgovarajući alat i pribor. |
| Pripremanje podloge (poda ili zida) | Opisati način nanošenja podloge.  Odrediti i pripremiti odgovarajući alata i pribora i pomoću njih nanijeti podlogu. |
| Postavljanje zidnih ili podnih pločica | Pravilno rezati pločice i izvesti postupak oblaganja površina zida ili poda.  Pravilno zbrinuti otpadni materijal.  Objasniti važnost i način racionalnog korištenja materijala. |

Ispitanik mora u zadanom roku izvesti uradak/radnu probu.

Ispitna komisija može i samostalno predložiti uratke i radne probe koje će zadati ispitaniku.

Pri izradi praktične zadaće ispitanik se mora pridržavati propisanih mjera zaštite na radu i zaštite okoliša te ostalih uvjeta koje mu odredi ispitna komisija. Praktični dio ispita ocjenjuje se na temelju rezultata vrednovanja postupaka tijekom izrade uratka/radne probe, a pomoću standardiziranog ocjenjivačkog lista.

Svaki član, neovisno o ostalim članovima ispitne komisije, ispunjava svoju listu i ocjenjuje radnje obavljene tijekom izrade uratka/radne probe.

Ocjenjivačka lista

|  |  |  |
| --- | --- | --- |
| Radnje obavljene u okviru praktične zadaće | Mogući broj bodova | Ostvareni broj bodova |
| Korištenje zaštitnih sredstava i naprava | 0 – 10 |  |
| Priprema radnog mjesta i red u radionici | 0 – 10 |  |
| Spretnost rukovanja alatima i napravama | 0 – 15 |  |
| Koncentracija i izdržljivost | 0 – 10 |  |
| Brzina i preciznost (točnost) | 0 – 20 |  |
| Racionalnost u trošenju materijala i energije | 0 – 15 |  |
| Kakvoća izrađene radne probe (uratka) | 0 – 20 |  |
| UKUPNO BODOVA | 100 |  |

Konačna ocjena utvrđuje se za funkcionalno ispravan uradak/radnu probu.

IX.

Stručno-teorijski dio ispita obuhvaća provjeru teorijskog znanja nužnog za obavljanje praktičnih postupaka u zanimanju.

Stručno-teorijski dio ispita polaže se u usmenom obliku, a sastoji se od pitanja koja postavlja ispitna komisija i odnosi se na sljedeća područja:

■ zaštitu pri radu

■ tehnologiju keramičarskih radova:

– vrste radova

– pribor, pomagala, alati i strojevi kod keramičarski radova

– keramičke proizvode

– keramičke pločice

– vezna sredstva

– pripremne radove na pločicama

– pripremne radove prije oblaganja

– polaganje pločica.

Zaštita na radu

|  |  |
| --- | --- |
| Sadržaj | Očekivani rezultati (znanja i umijeća) |
| Zakon o zaštiti na radu | Navesti bitne odrednice zakona i pravilnika o zaštiti na radu |
| Osnovni izvori opasnosti i mjere zaštite pri radu | Nabrojati glavne izvore opasnosti na radnom mjestu keramičara i opisati načine zaštite od tih opasnosti. |
| Osobna zaštitna sredstva | Navesti osobna zaštitna sredstva i opisati njihovu pravilnu upotrebu |
| Požar i zaštita od požara | Identificirati uzroke požara i objasniti pravilan način gašenja pojedinih požara |

Tehnologija keramičarskih radova

|  |  |
| --- | --- |
| Sadržaj | Očekivani rezultati (znanja i umijeća) |
| Obrtnički radovi | Imenovati vrste obrtničkih radova na objektu. |
| Završni radovi na građevinskom objektu | Navesti, opisati i komentirati završne radove na objektu. |
| Pribor, pomagala, alati i strojevi kod keramičarski radova | Nabrojati sav pribor, alat i strojeve za keramičke radove i opisati njihovu pravilnu primjenu. |
| Glina – svojstva i podjela | Nabrojati vrste građevinskih materijala, posebice veziva, opisati njihova svojstva, kao i svojstva i podjelu glina te materijala za keramičarske proizvode. |
| Keramički proizvodi | Navesti vrste keramičkih proizvoda, kao i sirovina i prezentirati način njihove proizvodnje. |
| Vrste i svojstva keramičkih pločica | Klasificirati vrste keramičkih pločica, navesti svojstva, način upotrebe, način označavanja i pakiranja. |
| Podne pločice | Objasniti svojstva, nabrojati dimenzije, opisati način upotrebe svih vrsta podnih pločica. |
| Zidne pločice | Navesti svojstva, nabrojati dimenzije, opisati upotrebu svih vrsta zidnih pločica. |
| Vezna sredstva | Prepoznati veziva, kategorizirati ih i navesti svojstva, kao i način upotrebe. |
| Mortovi | Nabrojati mortove, kategorizirati ih i opisati svojstva, kao i način upotrebe. |
| Ljepila | Kategorizirati ljepila, opisati svojstva, objasniti način upotrebe. |
| Mase za brtvljenje | Kategorizirati mase za brtvljenje, navesti svojstva, objasniti način njihove upotrebe. |
| Pripremni radovi na pločicama | Prezentirati provedbe pripremnih radova na pločicama prije njihove ugradnje. |
| Rezanje pločica | Identificirati potrebu i ilustrirati način rezanja keramičkih pločica. |
| Bušenje i brušenje pločica | Identificirati potrebu i ilustrirati način bušenja i brušenja keramičkih pločica. |
| Pripremni radovi prije oblaganja | Prezentirati pripremne radove prije oblaganja pločicama. |
| Potrebni materijal | Obračunati potreban materijal (pločice, mort) s obzirom na moguću količinu radova, površinu prostorije. |
| Organizacija radnog mjesta | Objasniti važnost organizacije rada, racionalnog korištenja materijala i energije u procesu keramičarskih radova. |
| Polaganje pločica na pod | Opisati i komentirati cjelokupni postupak polaganja pločica na pod. |
| Polaganje pločica na zid | Opisati i komentirati cjelokupni postupak polaganja pločica na zid. |

X.

Danom stupanja na snagu ovoga Programa u Programu ispita o stručnoj osposobljenosti (»Narodne novine« 101/05) prestaje važiti točka VI. 13. Keramičar.

XI.

Program ispita o stručnoj osposobljenosti za zanimanje keramičar stupa na snagu i primjenjuje se danom objave u »Narodnim novinama«.

Klasa: 311-01/10-01/28
Urbroj: 516-12-02/1-12-4
Zagreb, 27. veljače 2012.

Ministar
Gordan Maras, v. r.

Ostalo, NN 34/2012-835